ליגה ב' (כדורגל)

ליגה ב היא הליגה הרביעית בחשיבותה בכדורגל בישראל. זוהי ליגה הנחשבת לחצי מקצוענית. הליגה מחולקת לארבעה מחוזות, ובכל מחוז מתמודדות 16 קבוצות.

== היסטוריה ==
===ליגה ב' בתקופת המנדט הבריטי===
לפני קום המדינה בתקופת המנדט הבריטי הייתה ליגה ב', הליגה השנייה בחשיבותה בכדורגל בארץ ישראל (אחרי ליגת ארץ ישראל בכדורגל), ושיחקו במסגרתה בשנות ה-30 המוקדמות (לא התקיימה אז ליגה רביעית בחשיבותה בעקבות מיעוט קבוצות). עונת 1930/1931 בליגה ב' (כונתה גם מחלקה ב') הייתה אמורה להיות העונה הראשונה של ליגה ב' בכדורגל בארץ ישראל. העונה הבאה הייתה עונת 1937 בליגה ב'. עונת 1946/1947 בליגה ב' הייתה העונה הסדירה האחרונה שהגיע לסיומה לפני הקמת מדינת ישראל.

===ליגה ב' אחרי קום המדינה===
גם לאחר קום המדינה המשיכה ליגה ב' להיות הליגה השנייה בחשיבותה עד לתום עונת 1954/1955.

החל מ-1956, אחרי רפורמה במערך הליגות, הליגה הבכירה נקראה מעתה "הליגה הלאומית", "ליגה א'" הפכה לליגה השנייה, והליגה השלישית בישראל נקראה מאז "ליגה ב'". הליגה הרביעית בחשיבותה נקראה אז "ליגה ג".

עם הקמת ה"ליגה הארצית" בשנת 1976 ועד שנת 1999 שימשה ליגה ב כליגה הרביעית בישראל. בשנת 2000 נעשתה רפורמה נוספת במערך הליגות והליגה הבכירה שנקראה מעתה "ליגת העל" דחקה את כל הליגות כלפי מטה, ועד תום עונת 2008/2009 הייתה "ליגה א'" הרביעית בחשיבותה, ו"ליגה ב'" הייתה החמישית בחשיבותה. מעונת 2009/2010, עם ביטולה של הליגה הארצית, ליגה ב' חזרה להיות הליגה הרביעית בחשיבותה בישראל. בעונת 2019/2020 החליטה ההתאחדות לכדורגל על עצירת עונת המשחקים והקפאת הליגות הלא מקצועניות לאחר עשרים וחמישה מחזורים בעקבות נגיף הקורונה.

==מבנה הליגה==
ליגה ב' מורכבת מארבע ליגות נפרדות המורכבות מקבוצות לפי מיקומן הגאוגרפי: ליגה ב' צפון א', ליגה ב' צפון ב', ליגה ב' דרום א' וליגה ב' דרום ב' כאשר האזור הגבולי הוא בערך באזור צפון השרון.

ליגה זו היא הליגה השנייה במעלתה המחולקת לפי מיקום גאוגרפי אם כי בליגה שמתחתיה-ליגה ג' ישנה חלוקה יותר מקומית.

ארבע הזוכות בליגה זו, האחת מליגה ב' צפון א', השנייה מליגה ב' צפון ב', השלישית מליגה ב' דרום א' והרביעית מליגה ב' דרום ב' עולות לליגה א' לפי מיקומן הגאוגרפי-שתי הקבוצות מהצפון עולות לליגה א' צפון ושתי הקבוצות מהדרום עולות לליגה א' דרום. כמו כן, שתי המפסידות בליגה א' צפון ושתי המפסידות בליגה א' דרום יורדות לליגות שמתחתן לפי מיקומן הגאוגרפי. מצד שני, ארבע הקבוצות הכי פחות טובות בכל אחת מארבע הליגות המרכיבות את ליגה ב' יורדות לליגה ג', כאשר ישנן ארבע ליגות לכל מחוז בליגה ג': למשל, ארבע הקבוצות הפחות טובות מליגה ב' צפון תרדנה האחת לליגה ג' גליל עליון, השנייה לליגה ג' גליל תחתון, השלישית ליגה ג' יזרעאל, והרביעית לליגה ג' שומרון. וכנ"ל ארבע הקבוצות הפחות טובות בליגה ב' דרום ירדו האחת לליגה ג' שרון, השנייה לליגה ג' תל אביב, השלישית לליגה ג' מרכז והרביעית לליגה ג' דרום. כמו כן, הקבוצות הטובות ביותר בכל אחת משמונה הליגות המרכיבות את ליגה ג' עולות ארבע קבוצות מכל מחוז לליגה ב' מהמחוז שלה.

==עונת 2024/2025==

{| class="wikitable"
|-
! צפון א' !! צפון ב' !! דרום א' !! דרום ב' 
|-
| אהלי טמרה || איחוד בני בקה || א.כ. המכתש גבעתיים || בית"ר עירוני מעלה אדומים 
|-
| אחי עכו || בית"ר חיפה || 	בית"ר כפר סבא || בית"ר עירוני קריית גת
|-
| בית"ר נהריה || הפועל בני ערארה/עארה || 	בית"ר פתח תקווה || בני אילת
|-
| בני מג'אר || הפועל טירת כרמל || בית"ר תל אביב || הפועל עירוני גדרה
|-
| הפועל איחוד בני סמיע || הפועל יפיע || הכח עמידר רמת גן || הפועל שגב שלום
|-
| הפועל כאוכב || הפועל מ.כ. עירוני סנדלה/גלבוע || הפועל אזור || מ.כ. בית"ר יבנה
|-
| הפועל עירוני כרמיאל || הפועל קלאנסווה || הפועל בקעת הירדן || מ.כ. הפועל בני אשדוד
|-
| מ.כ. אחווה כפר מנדא || הפועל רמות מנשה מגידו || הפועל כפר קאסם שועאע || מ.כ. שדרות
|-
| מ.כ. שפרעם || 	מ.כ. צופי חיפה || הפועל מחנה יהודה || 	מ.ס. הפועל ירוחם
|-
| מ.ס. בני ממב"ע הגולן || מ.ס. בני קלאנסווה || הפועל עירוני הוד השרון || מ.ס. רמלה
|-
| מכבי אבו סנאן || מ.ס. טירת הכרמל || הפועל קריית אונו|| מ.ס. שיכון המזרח
|-
| מכבי אחווה שעב || מ.ס. משהד || מ.ס. כפר סבא || מכבי באר שבע
|-
| מכבי איחוד בני אבטין || מ.ס. צעירי חיפה || מ.ס. בני יפו אורתודוכסים || מכבי עירוני נתיבות
|-
| מכבי בני ג'דידה מכר || מכבי אחווה פרדיס || מכבי גבעת שמואל || מכבי עירוני קריית גת
|-
| עירוני בני כאבול || מכבי אחי אכסאל || מכבי עמישב פתח תקווה || מכבי רמלה
|-
| || מכבי נווה שאנן אלדד || עירוני בית דגן || עירוני בית שמש 
|}

== קישורים חיצוניים ==
* 
* [http://www.football.org.il/leagues/league/?league_id=73 ליגה ב' דרום א'], באתר ההתאחדות לכדורגל בישראל
* [http://www.football.org.il/leagues/league/?league_id=74 ליגה ב' דרום ב'], באתר ההתאחדות לכדורגל בישראל
* [http://www.football.org.il/leagues/league/?league_id=71 ליגה ב' צפון א'], באתר ההתאחדות לכדורגל בישראל
* [http://www.football.org.il/leagues/league/?league_id=72 ליגה ב' צפון ב'], באתר ההתאחדות לכדורגל בישראל

4